CELEX: C2004/251/14
Language: et
Date: 2004-10-09 00:00:00
Title: Kohtuasi C-343/04: Eelotsusetaotlus, mille esitas Oberste Gerichtshof 21. juuli 2004. aasta määrusega kohtuasjas Land Oberösterreich v. ČEZ, a.s.

9.10.2004   
            
            
               ET
            
            
               Euroopa Liidu Teataja
            
            
               C 251/8
            
         Eelotsusetaotlus, mille esitas Oberste Gerichtshof 21. juuli 2004. aasta määrusega kohtuasjas Land Oberösterreich v. ČEZ, a.s.
   (Kohtuasi C-343/04)
   (2004/C 251/14)
   Euroopa Ühenduste Kohus on saanud Oberste Gerichtshof'i 21. juuli 2004. aasta määrusega otsustatud eelotsusetaotluse kohtuasjas Land Oberösterreich v. ČEZ, a.s., mis saabus kohtukantseleisse 10. augustil 2004.
   Oberste Gerichtshof küsib Euroopa Kohtult eelotsust järgmises küsimuses:
   Kas 27. septembri 1968. aasta Brüsseli konventsiooni kohtualluvuse ja kohtuotsuste täitmise kohta tsiviil- ja kaubandusasjades artikli 16 punkti 1 alapunktis a sisalduvat väljendit “mille objektiks on kinnisvaraga seotud in rem õigused” tuleb tõlgendada selliselt, et sellega on hõlmatud ka (ennetavad) negatoorhagid, millega taotletakse Allgemeines bürgerliches Gesetzbuch'i (ABGB – Austria tsiviilseadustik) § 364 lõike 2 alusel naaberriigis, mis ei ole Euroopa Liidu liige, asuvalt kinnisasjalt tuleneva saaste (käesolevas asjas Tšehhi Vabariigis asuvast tuumajaamast leviv ioniseeriv kiirgus) hagejale kuuluvale maatükile levitamise keelamist?